
În cadrul unei conferințe ţinută în fața 
responsabililor dintr-o serie de întreprinderi 
din Japonia, celebrul profesor american 
William Edwards DEMING a ţinut un discurs 
din care au rezultat două propuneri, 
universal valabile oricărui tip de industrie: 

1. „Este imperativ să fie utilizate metodele 
statistice la toate nivelurile din întreprinderi. 
Conducerea calităţii reprezintă aplicarea 
principiilor şi tehnicilor statistice, în toate 
etapele: proiectare, producţie, întreţinere şi 
service, în scopul de a satisface din punct de 
vedere economic cererea” 

2. „Dacă în acest moment puteţi produce 
marfă proastă, veți vedea că în următorii ani, 
alte țări vă vor impune bariere vamale” 

Profesorul a simplificat considerabil 
metodele statistice, pentru ca ele să devină 
un limbaj comun în Japonia încă din 1950! 
adică a înlocuit cifrele şi calculele prin 
desene, grafice, procese statistice de control 


(controlul proceselor) şi în acest fel 
problemele au fost vizualizate şi transferate 
în,„cauze speciale”. 

Aici, vom face o paralelă între acțiunea 
demarată la APAVITAL şi experienţa 
occidentală. 

Primele intervenții realizate în prezent în 
cadrul companiei, au vizat culegerea unor 
rezultate care să poată fi cuantificate la 
nivelul fiecărui compartiment, sau, aşa după 
cum suntem obişnuiţi, unităţi ierarhice. 
Această sarcină i-a revenit Serviciului Resurse 
Umane, care, alături de firma de consultanţă, 
prin profesorul Mihai Cioc, au identificat o 
serie de indicatori,„de lucru”. 

Ne aflăm astfel într-un moment în care s-au 
adunat toate informaţiile legate de „ceea ce 
facem”sau,ar trebui să facem”, 

Şi sigur, aici au apărut temerile. Unii spun că 
„nu există motivare” „lipsa dialogului”, „lipsa 
tehnicilor de învăţare”, sau, de cealaltă parte, 
„rezistența la schimbare”. 


Obstacole în calea dialogului 

În corpul de cadre, se găsesc diverse 
mentalități, acelea ale inginerilor, 
economiştilor, chimiştilor, variabile în funcție 
de şcoală, acelea ale personalului în general 
şi acelea ale echipei de conducere. 


Neîncrederea. 
J. Girette scrie: „Nu îi cunosc altă origine, 
decât acesttip de tradiție vie a lumii 


muncitoare, care crede că muncitorul este 
totdeauna păcălit de cel care este mai sus”. Ea 
nu poate fi învinsă decât prin sinceritate 
permanentă şi transparenţă. Concluzionăm 
aici şi considerăm că este necesar mult timp 
pentru a ne obişnui unii cu alţii, pentru a 
învăţa să lucrăm împreună. 


Schimbarea mentalităților. 

Mentalitatea este puternic condiționată de 
familie, şcoală, mediu social, prieteni, 
profesie, credinţe, evenimente marcante şi, 
în ceea ce ne priveşte, prin ambianţă şi 
mediul de viaţă la locul de muncă. Prin 
urmare, eficiența noastră determină 
automatismele privind mentalitatea. 


Diferenţele de gândire. 

Diferenţele se înregistrează între cei care 
intră devreme în viaţa activă şi cei care şi-au 
continuat studiile. Primii „nu ştiu” să se 
exprime utilizând vocabularul altora, dar îl 
cunosc pentru că trăiesc în cotidian, iar 
următorii sunt analitici, deductivi, iar 
adevărul rezultă din demonstrație decât din 
fapte. 

Având aceste repere, putem considera că 
implementarea unui sistem de indicatori în 
cadrul societăţii noastre va fi operabil, numai 
printr-o muncă de grup, prin contribuţia 
tuturor,„A CELOR CAREVOR” 


Orest TROFIN 

Stimate doamne, domnişoare! 

Sindicatul ApaVital laşi are plăcerea de a vă 
invita la sărbătorirea zilei de 8 martie la 
Restaurantul Ciric, în data de 4 martie 2011 
(vineri), de la orele 14,00. Vă rugăm să 
confirmaţi participarea dumneavoastră şi a 
partenerilor (soţi / prieteni, soţii / prietene, 
single) la Biroul Contabilitate (persoană de 
contact, doamna Claudia Benesch) până pe 
data de 18 februarie 2011. Data limită de 
anunţare s-a stabilit în scopul derulării 
corespunzătoare a demersului 
organizatorului evenimentului. Doamnele 
şi domnişoarele membre de sindicat nu au 
obligaţii financiare. Doamnele şi 
domnişoarele care nu sunt membre de 
sindicat, bărbaţi şi partenerii care le 
însoțesc vor achita pentru plata meniului 
suma de 100 lei/persoană. 

ing. Cristian Nistor 

preşedinte Sindicat ApaVital SA laşi 


Istoricul apei potabile 


InfoPresa s-a mutat pe SharePoint 

În urma unei colaborări a Serviciului IT&C cu 
Biroul Relaţii Publice, pe portalul intern de 
la ApaVital s-a dezvoltat o bibliotecă de 
documente dedicată articolelor de presă 
despre societatea noastră. Astfel, începând 
cu data de 8 februarie 2011, articolele de 
presă pot fi accesate de pe site-ul intern, la 
adresa: 
http://intranet/dg/rp/SitePages/Pornire 
„.aspx. Articolele sunt ordonate în ordinea 
postării pe Intranet, pentru o mai bună 
navigare.Vă dorim lectură plăcută! 


ApaVital transmite facturile şi pe e-mail 
Din luna ianuarie, ApaVital SA laşi oferă, la 
cerere, o nouă facilitate pentru clienţii săi: 
transmiterea facturilor în format electronic. 
Pentru a primi factura pe e-mail, clienţii 
ApaVital SA trebuie să trimită o cerere în 
acest sens, alături de datele de 


identificare şi de contact: 

e numele, prenumele, adresa, codul de 
abonat şi adresa de e-mail la care trebuie 
trimisă factura, în cazul persoanelor fizice 

e numele şi codul de abonat, numele şi 
calitatea persoanei de contact, adresa de e- 
mail la care trebuie trimisă factura, în cazul 
persoanelor juridice. 

Principalul avantaj al trimiterii facturilor pe 
suport electronic este dată de faptul că 
acestea ajung în siguranţă la client şi fără 
întârzieri la livrare. Clienţii care au 
menţionat o adresă de e-mail la 
reactualizarea noilor contracte de furnizare 
a serviciilor de apă şi canalizare trebuie doar 
să solicite, în scris, trimiterea facturilor în 
formatelectronic. 

Facturile vor fi trimise către clienţi şi în 
formatul clasic, pe hârtie, după care aceştia 
trebuie să opteze pentru una din cele două 
variante de transmitere, suport clasic sau 
electronic. 


Oamenii au folosit stocarea şi 
distribuirea apei timp de secole. Înainte, 
când oamenii trăiau ca vânători, 
colectarea apei râurilor a fost pusă în 
practică pentru a transforma apa 
acestora în apă potabilă. Acest lucru a 
început să fie evident atunci când 
oamenii rămâneau pentru o perioadă 
mai lungă de timp într-un singur loc, 
preferând de obicei apropierea unui râu 
sau lac. Când în respectivele zone de 
campare nu existau râuri sau lacuri, era 
utilizată apă provenită dintr-o sursă 
subterană, acest lucru fiind posibil prin 
pomparea apei prin intermediul unor 


puțuri. Odată cu dezvoltarea extensivă a 
populaţiei alimentarea cu apă a 
aşezărilor omeneşti a apărut ca o strictă 
necesitate, fiind nevoie şi de surse mai 
mari de apă, care să asigure necesarul de 
apă potabilă. Astfel, a apărut ideea 
captării apei din surse diferite care, 
împreună, să poată asigura necesarul de 
apă potabilă tuturor celor care locuiau în 
zonele respective. Se consideră că 
aproximativ cu 7000 de ani în urmă, în 
Jericho (Israel), au apărut primele fântâni 
cu apă, aceasta fiind utilizată atât ca apă 
potabilă cât şi pentru irigarea terenurilor 
agricole. Oamenii au început de 


asemenea să dezvolte sistemele de 
transport a apei potabile. Acestea erau 
de fapt canale simple, săpate în nisip sau 
în roci. Mai târziu au fost realizate primele 
„conducte” care erau nişte tuburi goale 
de palmier (în Egipt) şi bambus (în China 
şi Japonia). În cele din urmă s-a trecut la 
utilizarea lutului, a lemnului si chiar a 
metalului în fabricarea conductelor de 
transport a apei potabile. În Persia 
existau persoane special instruite să 
găsească râuri şi lacuri subterane din 
care apoi se extrăgea apa potabilă. Apa 
era trecută prin găuri făcute în roci. În 
jurul anului 3000 î.Hr., în oraşul a 
Mohenjo-Daro (Pakistan) s-a folosit o 
sursă de apă foarte extinsă. În acest oraş 
se crede că au apărut de fapt primele 
instalaţii publice cu cazane de apă şi băi. 
În Grecia antică, apa de izvor şi apa de 
ploaie au fost folosite încă de timpuriu. 
Din cauza creşterii rapide a populaţiei 
urbane, grecii au fost obligaţi să stocheze 
apa în fântâni şi să o transporte acolo 
unde era nevoie prin intermediul unor 
reţele de distribuţie a apei. Ulterior, apa 
care a fost folosită era transportată prin 
canale, împreună cu apa de ploaie. 
Când au fost descoperite izvoare 
subterane situate în zone de deal şi 
munte, au apărut primele reţele de 
transport a apei potabile sub presiune, 
creîndu-se astfel posibilitatea ca apa 
provenită de la astfel de surse să poată fi 
transportată în zone mai îndepărtate. 


Păstorel GRIGORE 


Noi beneficii pentru salaria 


Începând din acest an, salariaţii ApaVital 
beneficiază de o serie de facilităţi în urma 
unui parteneriat încheiat de societatea 
noastră cu Arcadia Hospital. Contractul este 
valabil până la 31 decembrie 2011, 
beneficiari fiind toţi angajaţii SC Apavital SA 
laşi. Pentru început, angajaţii au beneficiat 
gratuit de un set de analize medicale, costul 
acestora fiind suportat din fondurile 
societăţii. Până la data de 31 martie 2011, 
salariaţii ApaVital vor intra şi în posesia 
cardurilor medicale personalizate Arcadia, 
cu ajutorul cărora vor beneficia de reduceri 
la serviciile medicale ale acestei societăți, 
după cum se arată maijos. 


Abonament corporate personalizat 
ApaVital SA laşi 


1. Servicii Medicale de Policlinică (Arcadia 
Policlinic) 

e 5 consultaţii anuale medic specialist 
Arcadia: Cardiologie, Gastroenterologie, 
Neurologie, 


ti 


> 


e Oftalmologie, ORL (cu bilet trimitere 
CAS) 

e Analize de laborator - set recomandat: 
hemoleucogramă, TGP, TGO, VSH, 
proteine+electroforeză, creatinină, sumar 
urină 

e  Consultaţie anuală de evaluare a stării 
de sănătate şi electrocardiograma 
(interpretare medic internist) 

e 5%reducerelaalte analize de laborator 

e 5%reducerela alte servicii medicale de 
policlinică (inclusiv explorări) 

e 5% reducere la servicii medicale de 
stomatologie 
2. Servicii medicale spitaliceşti (Acadia 
Hospital) 

e 5% reducere la cazare în rezerve 
standard /VIP 

e 5% reducere la intervenţii chirurgicae, 
spitalizare de zi sau continuă, discount 
anual maxim de 500 lei 

e 5% reducere la alte servicii medicale 
spitaliceşti 

3.Farmacia Fiterman -Arcadia 

. 3% reducere la OTC-uri, 
parafarmaceutice, dermatocosmetice etc. 

e 10% reducere la produse farmaceutice 
Fiterman Pharma 
4. Servicii medicale mobile 

e 5% reducere pentru consultaţii 
medicale la domiciliu 

e 5% reducere pentru tratamente la 
domiciliu 

. 5% reducere pentru recuperare 
medicală/kinetoterapie la domiciliu 

e 5% reducere pentru recoltare analize 
de la domiciliu 

. 5% reducere pentru alte servicii 
medicale la domiciliu 

e 5% reducere pentru transport asistat 
medical 
5. Serviciiconexe 

e CallCenter 24/24H 

. Reduceri financiare în rețeaua de 
parteneri Arcadia Net (75 parteneri) 


Pentru orice fel de informații suplimentare, 
contactaţi cabinetul medical al unității 
noastre. 


Dr. Daniela Reuț 


“Stresul înseamnă să te trezeşti urlând, apoi 
să îţi dai seama că nu dormeai.” 


Domnilor, poate nu veţi fi întrutotul de 
acord cu mine, dar vă spun cu mâna pe 
inimă că femeia este singurul lucru care 
contează. Nu, nu strâmbaţi din nas. 
Lăsaţi-mă puţin, aveţi răbdare... 

Este o adevărată enciclopedie pentru că, 
lipit de pielea ei, ca de țărână, universul, 
dar şi raiul, ba chiar şi iadul, nu mai au 
secrete pentru mine. Cunosc acum pe 
deplin fericirea, dar înţeleg şi nefericirea. 
Dacă ai avut marea şansă să priveşti de- 
aproape Sagrada Familia, ori 
Guggenheim, sau Domul din Milano - 
minunate şi atât de diferite - nu se poate 
să nu observi asemănarea lor cu 
arhitectura sufletului femeii. 

Femeia este singurul lucru care contează 
pentru că, după cum spunea şi prietenul 
Lucian, cu trupul ei în brațe, poţi traversa 
un ocean, chiar dacă nu ştii să înoţi decât 
în apele ochilor ei. 


Sigur că trebuie să o cauţi şi, partea cea 
mai grea, trebuie să o şi găseşti. Uneori 
durează mult dar, atunci când o ai, după 
cum tot spune prietenul meu Lucian (cui 
are timp de el), faci monetarul stelelor pe 
cer ca un nabab universal chiar dacă-ţi 
fluieră vântul prin găicile sociale. 


Domnule, dă trenul peste tine şi, o şoaptă 
dacă ţi-a rămas întreagă, cu ea 
parcurgi literele numelui ei, gata să 
urzeşti planuri deviitor. 


Femeia, domnilor, este cardul pe care ne 
depunem toate iluziile noastre, sufletul ei 
este valuta de care avem nevoie să 
învingem blestemata asta de criză 
mondială. 


Lucian mai spune (da' cine-l bagă în 
seamă) că femeia, cu pielea ei care ne 
învață alfabetul orbilor, cu mereu 
întoarsele ceşti ale sânilor în care noi nu 
ghicim niciodată, nimic, femeia, 
domnilor - pentru a nu vă plictisi - cu 
toată argintăria surâsului său, cu 
goliciunea ei care umple universul, este 
singurul lucru care contează. 


Aceasta este, domnilor. Şi pentru că vom 
avea destule ocazii să o facem, n-ar strica 
să le spunem acestlucru. 


PS. Unul dintre „bunii mei prieteni”, alături 
de care am crescut, este şi poetul Lucian 
Avramescu 


“Errare humanum est 
sed perseverare diabolicum“ 
SENECA 


Începutul de an nu a fost unul tocmai fericit. 
Am avut nu mai puţin de 7 colegi 
sancţionaţi cu reducerea salariului. 
Alexandru Buhuş (10% pe două luni) şi Dan 
Calenciu (5% pe o lună) - de la Serviciul 
Facturare, Gheorghe Timofte (10% pe trei 
luni) - de la Staţia de Epurare Dancu, Valeriu 
Huzum (5% pe trei luni) - de la Secţia 
Epurare, Cristian Poiată (10% pe două luni) - 
de la Secţia Canalizare. Ba chiar şi un 
concediat: loan Istrate, de la Sectorul 
Exploatare Epurare. 

Totuşi, a început să se însenineze... 


Ec. Doru Crăciun - Başchir 
Direcția Economică 

Grupuri de lucru ARA 

Pe 9 februarie 2011, la sediul Autorității 
Naţionale pentru Reglementarea şi 
Monitorizarea Achizițiilor Publice 
(ANRMAP) a avut loc prima şedinţă a 
colectivelor de lucru care urmează să 
standardizeze documentele de atribuire a 
proiectării şi execuţiei lucrărilor finanţate 
din Fondul de Coeziune. Au participat 
preşedintele Asociaţiei Române a Apei, 
directorul executiv al Patronatului Apei şi 
membrii grupurilor de lucru. Ulterior 
acestei şedinţe are loc constituirea 
subgrupurile de lucru ARA, care vor începe 
munca de elaborare a documentațiilor- 
cadru. 


Ziua Mondială a Apei 

În data de 22 martie 2011 se va sărbători 
ZIUA MONDIALĂ A APEI, eveniment 
pentru care, în acest an, ONU a ales deviza 
“APA PENTRU ORAŞE - Răspunzând 
provocării urbane”. Cu această ocazie, ca şi 
în celelalte dăţi, sunt programate o serie de 
acțiuni destinate informării şi educării 
publicului în general, a tinerilor în special, 
cu privire la problemele apei. Site-ul oficial 
este www.worldwaterday2011.org. 
Societăţile din domeniu sunt rugate să 
trimită pe adresa Asociaţiei Române a Apei 
informări despre evenimentele pe care le 
vor întreprinde, pentru a le disemina în 
cadrul membrilor. 


Specialişti ARA 

În vederea creşterii ritmului de absorbție a 
Fondurilor de coeziune din POS Mediu, 
Direcţia Generală pentru Politici Regionale 
a Comisiei Europeane a solicitat Autorităţii 
Naţionale pentru Reglementarea şi 
Monitorizarea Achiziţiilor Publice să 
constituie 3 grupuri de lucru în vederea 
elaborării unor modele pentru 
documentaţiile de atribuire, standardizate 
pentru contractele de proiectare şi 
execuţie a lucrărilor de construcţii la stații 
de tratare a apei, staţii de epurare şi rețele 
de alimentare cu apă şi canalizare. 

În cadrul reuniunii la care a participat şi 
preşedintele ARA s-a hotărât 
nominalizarea specialiştilor ARA în cele 3 
grupuri de lucru care vor avea întâlniri cu 
preşedintele ANRMAP, în vederea 
definitivării agendei de lucru. 

Membrii ARA care au experiență în 
elaborarea documentaţiilor de atribuire a 
contractelor de proiectare şi execuţie 
lucrări au fost rugaţi să recomande 
specialişti care pot face parte din cele 3 
grupuri de lucru şi sunt dispuşi să 


participle la elaborarea documentațiilor - 
cadru, alături de reprezentanţii ANRMAP, 
AM POS Mediu, Inspecţiei de Stat în 
Constructii, UCVAP şi JASPERS. 


Întâlnire româno-olandeză 

În luna ianuarie a avut loc un eveniment de 
promovarea colaborării româno-olandeze 
în domeniul dezvoltării serviciilor publice 
de apă şi canalizare în România, organizat 
de Ministerul Afacerilor Economice al 
Olandei, cu sprijinul Ambasadei Regatului 
Ţărilor de Jos la Bucureşti şi în colaborare 
cu Ministerul Mediului şi Pădurilor şi 
Asociaţia Română a Apei. Agenda 
evenimentului a cuprins o sesiune 
informativă şi de dezbateri pe aspecte 
specifice ale implementării şi operării 
eficiente a obiectivelor care urmează să fie 
create prin intermediul POS Mediu, 
precum şi întâlniri şi discuţii bilaterale cu 
reprezentanţii companiilor olandeze. La 
eveniment au participat firme şi operatori 
de apă din Olanda, specializaţi în 
dezvoltarea, implementarea şi 
administrarea unor soluţii inovatoare de 
tratare a apei potabile şi uzate, precum şi 
managementul operaţional şi al 
proiectelor de investiţii. 


Conferinţă IWA 

În perioada 22 — 25 ianuarie 2012, în Manila 
(Filipine) va avea loc următoarea 
Conferinţă IWA, intitulată “Pierderi de apă”. 
Conferinţa 2012 este destinată prezentării 
şi discuţiilor asupra celor mai recente 
evoluţii, strategii, tehnici şi aplicaţii ale 
celor mai bune practici internaţionale în 
managementul apelor. Termenul limită de 
depunere a rezumatelor este 1 martie 
2011. Puteti gasi mai multe informatii pe 
site-ul conferintei 
(2012committeeQiwa-waterloss.org). 


Expo Apa 2011 

Manifestările EXPOAPA 2011 se vor 
desfăşura în perioada 13-15 iunie 2011 la 
Palatul Parlamentului din Bucureşti. 
Aceste manifestări reunesc o serie de 
seminarii, mese rotunde şi dezbateri 
legate de sectorul apei şi provocările 
Uniunii Europene cu cea mai importantă 
expoziţie specializată în domeniul 
alimentării cu apă, canalizării şi epurării 
apelor uzate. România s-a angajat să 
îndeplinească toate cerinţele comunitare 
specifice, dar a solicitat şi a obţinut 
perioade de tranziţie în 4 domenii 
prioritare, printre care şi gospodărirea 
apei. Ca urmare a negocierilor pentru 
capitolul 22 - Mediu, au rezultat pentru 
România o serie de angajamente ce 
implică investiţii considerabile în sectorul 
de apă şi apa uzată, în decursul unor 
perioade de tranziţie relativ scurte. Astfel, 


în perspectiva atragerii fondurilor 
europene pentru investitiile în sectorul de 
apă potabilă/apă uzată, un aspect 
deosebit de important constă în 
pregătirea unui portofoliu de proiecte de 
calitate, prin care să se asigure utilizarea 
integrală a resurselor financiare care vor fi 
disponibile prin intermediul Fondurilor 
Structurale şi de Coeziune. 

Activitatea de pregătire a proiectelor în 
vederea accesării fondurilor structurale şi 
de coeziune a demarat încă din anul 2004, 
cunoscut fiind că pregătirea proiectelor de 
infrastructură necesită timp îndelungat. În 
acest context, MMP a sprijinit autorităţile 
locale prin atragerea surselor de finanţare 
pentru pregătirea proiectelor, din fonduri 
europene şi împrumuturi. Astfel, un număr 
de 40 de proiecte majore pentru 
modernizarea infrastructurii de apă/apă 
uzată, ce vizează investiții de aproximativ 
3,5 miliarde euro, se află în stadii diferite de 
elaborare. 

Având în vedere volumul ridicat de 
investiţii necesar pentru conformarea cu 
normele europene până la sfârşitul 
perioadei de tranziţie (19 miliarde euro, 
pentru sectorul de apă), devine esenţial 
rolul şi aportul operatorilor la îndeplinirea 
angajamentelor din Capitolul "Mediu". 
Expoziţia specializată EXPOAPA 2011 
acoperă următoarele domenii: 

e Producerea, tratarea şi epurarea apei 

e Distribuţia apei şi colectarea apelor 
reziduale 

e Proiectarea şi execuţia de sisteme de 
alimentare cu apă / canalizare / epurare 

e Consultanţă pentru pregătirea de 
proiecte în domeniul apei 

e Armături, echipamente de pompare, 
fitinguri 

e Protejarea surselor de apă (de 
suprafață, subterane) şi a solurilor 

e Echipamente industriale 

e Echipamente pentru excavare 

e Cercetare şi dezvoltare 

e Tehnologii de informare şi comunicare 

e Siguranţa Sistemelor de Alimentare cu 
Apă şi Canalizare 

e Managementul Riscului în utilizarea 
resurselordeapă 

e Planurile de investiţii necesare 
conformării la standardele U.E. 

e Stadiul implementării proiectelor 
finanţate din fondurile de preaderare 
(ISPA, SAMTID, SAPARD) 

e Proiectele în curs de pregătire pentru 
Fondul de Coeziune 
Sperăm ca expoziţia specializată EXPOAPA 
2011 să fie un eveniment important al 
activităţii de marketing din acest an şi 
suntem convinşi că toate eforturile pe care 
echipa de organizare le face alături de 
participarea activă a tuturor actorilor cheie 
din sector vor conduce la reuşita acestor 
manifestări. 

(www.araexpoapa.ro) 

Accesul, prezența şi circulaţia în sediul social şi la celelalte obiective ale societăţii 


În sediul socialal S.C. APAVITAL S.A. 


(1) Salariaţii au acces în sediul social al 
societăţii numai prin locurile destinate 
special acestui scop, astfel: 


= Poarta 1 - personalul de conducere 
şi administratorii societăţii; 
=" Poarta2-personalulde execuţie; 


= Poarta 3 - personalul care se 
prezintă la serviciu cu autovehicul. 


(2) Accesul este permis numai în timpul 

programului de lucru, pe baza cardului de 
intrare-ieşire sau a legitimaţiei tip 
eliberate de compartimentul de 
specialitate, vizată la zi. 


(3) Salariaţii sunt obligaţi să posede 
asupra lor legitimaţia de serviciu sau, 
după caz, cardul de intrare-ieşire. 


(1) Salariaţii care se prezintă la serviciu 


după maximum 15 minute de la începerea 
programului fără a accesa sistemul 
electronic de intrare-ieşire vor avea acces 
în unitate numai cu acordul şefului de 
compartiment/directorului de resort iar 
întârzierea va fi consemnată în registrul de 
poartă, cu menţionarea nominală a 
conducătorului care a dispus accesul. 

(2) Şefii compartimentelor funcţionale 
sau de producţie vor putea rămâne sau 
intra în sediul societăţii şi după orele de 
program sau în zilele libere, dar numai în 
interes de serviciu şi cu condiţia 
respectării normelor înscrise în prezentul 
Regulament. 

(3) Accesul/Rămânerea în sediul 
societății după orele de program sau în 
zilele libere, a personalului de execuţie, va 
fi permis numai pe bază de tabel nominal 
întocmit - ori de câte ori se impune - de 
către şeful de compartiment, după 
modelul din Anexa 3A (Regulamentul 
intern). 


La obiectivele societăţii 

1) La obiectivele din afara sediului social 
al societăţii, accesul angajaţilor care au 
locul de muncă la aceste obiective, 
precum şi a salariaţilor cu atribuţii de 
control se va face numai pe poarta 
principală. 


Cheltuieli cu deplasările în interes de serviciu 


1) Accesul salariaţilor care au locul de 
muncă la obiectivele respective este 
permis numai în timpul programului de 
lucru, pe baza legitimaţiei de serviciu 
vizată lazi. 

Toţi salariaţii trebuie să posede asupra lor 
legitimaţia de serviciu. 

Întârzierile la program vor fi consemnate - 
după caz - în carnetul maistrului, condica 
de prezenţă, registrul de intrări-ieşiri 
poartă sau registrul de tură. 

2) Salariaţii care execută lucrări 

(comenzi, intervenţii etc.) peste 
programul normal de lucru sau în zilele 
libere vor avea acces la obiectivele unde 
îşi au locul de muncă numai în baza 
tabelului întocmit în acest sens de către 
şeful de secție/exploatare. 
Un exemplar din tabel va fi depus la 
agentul de pază sau la personalul de tură, 
care va consemna rămânerile peste 
program şi, respectiv, intrările-ieşirile de 
personal în registrul de poartă / registrul 
detură. 

3) Orice alt salariat al societăţii are 
drept de acces în perimetrul sau incinta 
obiectivelor unităţii — altele decât propriul 
loc de muncă - numai în timpul 
programului şi numai în interes de serviciu 
dispus de şefii ierarhici. 


În cadrul companiei, cheltuielile aferente 
deplasărilor în interes de serviciu, sunt 
următoarele: 
e Cheltuieli cu cazarea 
Persoana trimisă în delegare într-o 
localitate situată la o distanță mai mare de 
50 km de localitatea în care îşi are locul 
permanent de muncă şi în care nu se 
poate înapoia la sfârşitul zilei de lucru are 
dreptul la decontarea cheltuielilor de 
cazare efectuate, pe baza documentelor 
justificative, în cazul cazării în structurile 
de primire turistice, pentru o cameră cu 
pat individual sau, în cazul în care unitatea 
nu dispune de o astfel de cameră, pentru o 
cameră cu două paturi, a căror clasificare 
este de 3 (trei) stele sau flori. 
La stabilirea cheltuielilor de cazare care se 
decontează, se iau în considerare taxa de 
parcare hotelieră, taxa de staţiune şi alte 
taxe prevăzute de dispoziţiile legale în 
vigoare. 
În cazul în care micul dejun este inclus în 
costul cazării, se decontează şi 
contravaloarea acestuia. 
e Cheltuieli de transport 

i. cu trenul, conform HG 

1860/21.12.2006, pentru o distanță mai 


mică de 300 km se decontează biletul 
pentru clasa a II-a, iar pentru distanţe mai 
mari de 300 km se decontează biletul 
pentru clasa |, cu aprobarea prealabilă a 
directorului unităţii; 

ii. cu autoturismul - proprietate 
personală, se decontează conform HG 
1860/21.12.2006, contravaloarea a 7,5 litri 
carburant la 100 km parcurşi pe distanța 
cea mai scurtă (prețul la pompă), cu 
aprobarea prealabilă a directorului 
unității. 

Cheltuielile de transport se decontează pe 
bază de documente justificative. 

e Cheltuieli cu diurna 

Persoana care în perioada 
delegării/detaşării îşi pierde temporar 
capacitatea de muncă beneficiază, pe 
timpul incapacității, pe lângă 
indemnizaţia de incapacitate temporară 
de muncă, atât de indemnizaţie de 
delegare/detaşare, cât şi de decontarea 
cheltuielilor de cazare. Persoana 
respectivă nu primeşte aceste drepturi în 
cazul internării în spital sau al părăsirii 
localităţii, cu excepţia celei detaşate, care 
îşi păstrează dreptul de cazare şi pe timpul 
spitalizării. 


Pe durata delegării/detaşării, angajatul îşi 
păstrează funcţia, clasa, gradul 
profesional şi nivelul de salarizare, sau, 
după caz, gradul sau treapta profesională 
şi salariul avute la locul de muncă. În cazul 
în care detaşarea se dispune într-o funcţie 
pentru care este stabilit un salariu mai 
mare, angajatul detaşat poate opta pentru 
acest salariu, în condiţiile prevăzute de 
lege. Numărul zilelor calendaristice în care 
persoana se află în delegare sau detaşare 
se socoteşte de la data şi ora plecării până 
la data şi ora înapoierii mijlocului de 
transport din şi în localitatea unde 
angajatul are locul permanent de muncă, 
considerându-se fiecare 24 ore câte o zi de 
delegare/detaşare. Pentru delegarea cu o 
durată de o singură zi, precum şi pentru 
ultima zi, în cazul delegării de mai multe 
zile, indemnizaţia se acordă numai dacă 
durata delegării este de cel puţin 12 ore. 
Metoda de calcul a diurnei este 
următoarea: total valoare salarii de bază 
lunare brute/număr total de 
angajaţi/număr mediu de zile lucrătoare 
pelunăx 65%. 


Serviciul Resurse Umane 

Conform Wikipedia, responsabilitatea 
socială a corporațiilor (CSR în literatura de 
specialitate, abreviere după forma din limba 
engleză Corporate Social Responsability) 
este un concept care se referă la o 
prezumtivă datorie pe care companiile (ca 
actori sociali) ar avea-o faţă de toate părțile 
implicate în desfășurarea acţiunilor 
presupuse de activitatea lor economică. 
Conceptul se referă la toate categoriile de 
companii, de la microîntreprinderi până la 
multinaționale. Prin datorie se înțelege 
faptul că respectiva companie trebuie să 
acţioneze în conformitate cu obligaţiile pe 
care le are față de părţile implicate și 
respectând nişte principii morale acceptate 
de-a lungul tradiției. Conceptul, apărut 
după cel de-al doilea Război Mondial, odată 
cu creșterea economică și cu exacerbarea 
rolului jucat de companiile mari în societate, 
trebuie delimitat de acela de acţiune 
responsabilă din punct de vedere social. 
Acest din urmă concept a apărut cu mult 
înaintea secolului XX şi se referă mai 
degrabă la un punct singular din strategia 
unei companii vizavi de părţile implicate, 
fără fi necesar vreun angajament față de 
acestea sau față de valorile sociale 
preexistente. Prin contrast, 
responsabilitatea socială a corporațiilor 
reprezintă tocmai un angajament luat față 
de societate și părţile implicate în ceea ce 
priveşte acţiunile din sfera activităţii 
economice. 


Sensuri ale conceptului 

Conceptul este utilizat de etica în afaceri, 
ramură a —eticii aplicate, cu mai multe 
sensuri, dintre care cele mai adesea întâlnite 
sunt sensul libertarian şi sensul 
comunitarian. Sensul libertarian, sau 
sensul restrâns al responsabilităţii sociale a 
corporațiilor, se suprapune viziunii 
exprimate de Milton Friedman și se referă la 
limitarea conceptului mai sus amintit la 


A 

activităţile care îi sporesc profitul în limitele 
legii, prin folosirea adecvată a resurselor 
disponibile. Acest lucru implică angajarea 
în competiţia deschisă a pieţei fără folosirea 
mijloacelor ilicite și, conform lui Younkins, 
respectarea drepturilor individuale ale 
angajaţilor şi a angajamentelor luate față de 
aceştia, de furnizori şi de clienţi. 
Perspectiva comunitariană extinde, în 
primul rând, sensul conceptului de părți 
implicate la totalitatea indivizilor sau 
grupurilor de indivizi care sunt afectate 
direct de acţiunile unei companii. În această 
ordine de idei, responsabilitatea socială va 
fi definită nu numai în funcţie de angajaţi, 
furnizori și clienţi, ci și față de comunitate și 
binele acesteia, întrucât o companie este 
beneficiara directă a resurselor disponibile 
în respectiva comunitate. Prin urmare, o 
companie poate fi considerată 
responsabilă din punct de vedere social 
dacă, pe lângă respectarea angajamentelor 
luate față de părţile interesate enumerate 
de adepţii perspectivei libertariene, se 
distinge prin acte de filantropie şi dacă 
supune toate acţiunile ei din sfera 
economică unei confruntări cu valorile 
sociale specifice comunităţii în care își 
desfăşoară activitatea. 


Gradul de implicare a firmelor în 
responsabilitatea socială 

În dependență de modul şi caracterul 
implicării întreprinderilor în 
responsabilitatea socială, pot fi identificate 
patru nivele. 

Comportamentul obstrucţionist, 
caracterizat printr-o preocupare excesivă 
pentru realizarea de profit şi o luptă 
continuă pentru evitarea oricăror condiții 
limitative şi a impunerilor de orice gen, 
neglijând total responsabilităţile sociale. 
Comportamentul defensiv, în apărare, 
caracterizează organizaţiile şi managerii 
care acceptă şi se comportă conform legilor 


şi normelor impuse de organismele 
abilitate. Firmele din această categorie, de 
multe ori ajută societatea în a determina 
politicile publice, soluţiile la problemele 
sociale. Organizațiile care nu respectă legile 
cu bună ştiinţă, sunt slabe performere în 
categoria lor şi oricând se expun unor 
măsuri disciplinare foarte dure, ce le pot 
pune în situaţii existenţiale dificile. 
Comportamentul adaptiv, caracterizează 
organizațiile şi managerii care acceptă 
responsabilităţile sociale, firmele 
participând la programele sociale inițiate 
dealte organizaţii. 
Comportamentul activ, este caracteristic 
pentru firmele care dezvoltă şi 
implementează programe sociale în prima 
fază ca răspuns la presiunile sociale, dar în 
faze mai avansate acționând chiar înainte 
ca presiunea socială să fie manifestată. 
Direcţiile de investigaţie în care se poate 
determina implicarea firmei în rezolvarea 
problemelor sociale reprezintă şi cadrul de 
referință la care orice evaluare trebuie să se 
raporteze, din care nu pot fi neglijate 
contribuţiile în: 

e Relațiile cu salariaţii, beneficiile şi 
satisfacția față de munca prestată 

e Protecţia muncii şi sănătatea 
angajaţilor 

e Protecţia produselor, a 
echipamentelor, a dotărilor 

e Politicile de vânzare 

e Relațiile cu acționarii 

e Relațiile cu consumatorii 

e Atitudinea față de necesitățile 
comunității 

e Ecologia şi calitatea mediului 
înconjurător 

e Atitudinea față de persoanele 
dezavantajate şi minoritare 

e Acţiunilefilantropice 

e Relaţiile cu agenţiile guvernamentale 

Criteriile enunțate, majoritatea calitative 
şi mai puţin cantitative nu sunt limitative în 
problematica responsabilităţi sociale şi pot 
reprezenta direcţiile de investigaţie într-un 
audit specializat, derulat cu ajutorul unor 
liste de control, analiză în care se poate 
evidenția şi evalua nivelul de implicare al 
firmei în politicile sociale. Nu este 
neglijabilă nici analiza de tip cost beneficiu, 
bineînţeles costurile fiind mai uşor de 
identificat, în timp ce beneficiile impun o 
rafinată introspecţie în consecinţele sociale. 
Termenul responsabilitate socială 
corporativă se referă în definitiv la 
comportamentul etic, legal si filantropic la 
locul de muncă, pe piață sau în comunitate. 
Respectul pentru angajaţi, comunitate sau 
mediul înconjurător este elementul central 
al CSR. Totuşi, deseori responsabilitatea 
sociala este asociată cu o sursă de profit 
pentru organizație. În cel mai bun caz, 
asumarea responsabilitatii sociale poate 
contribui la îmbunătăţirea statutului unei 
corporaţii, generând valoare pentru 
acţionari cât şi pentru societate în 
ansamblul ei. 


Exemple de inițiative privind CSR 

e Politici şi practici sociale la locul de 
muncă 

e Donaţii de fonduri 

e Schimb de abilităţi între angajaţi şi 
voluntariat 

e Donaţii în echipamente şi know-how 

e Marketingul unei cauze, susținerea şi 
campania promoţională a acesteia 

e Programe de sponsorizare 

e Programe de pregătire comunitare 

e Programe de etică şi maleabilitate 

e |nitiaţive privind protecţia mediului 

e Eforturi privind sporirea diversităţii 


Beneficii ale programelor de CSR 
Activităţile de CSR ale unei companii aduc 
beneficii la două niveluri: al societăţii şi al 
companiei. Cele mai uşor de intuit sunt 
beneficiile de la nivelul societății. Ele ţin de 
binele şi de interesul public. În schimb, acest 
material se concentrează pe beneficiile care 
pot fi obţinute la nivelul companiei. 
Cunoaşterea acestor beneficii şi urmărirea 
lor, inclusiv prin strategia generală de 
afaceri, sunt esenţiale pentru ca procesul de 
adoptare al CSR de către companii să ia 
amploare. Programele de CSR te ajută să te 
diferenţiezi de concurenţă şi să obţii 
loialitate față de brand - sunt doi factori care 
fac din CSR o armă redutabilă în construcţia 
unui brand. Consumatorii au devenit mai 
informaţi, mai capabili să-şi exprime opiniile 
şi mai preocupaţi de subiecte care ţin de 
sănătate, de mediu sau de problemele 
sociale, piața a devenit din ce în ce mai 
aglomerată iar brandurile au fost forțate să 
găsească metode noi şi relevante pentru a 
construi legături emoţionale cu publicul. 
Pentru că răspund tocmai unor astfel de 
nevoi emoționale, programele de CSR sunt 
o bună oportunitate de a comunica valorile 
brandului într-un mod memorabil. Studiile 
au arătat că atunci când trebuie să aleagă 
între produse similare, preferinţele 
consumatorilor se îndreaptă către 
brandurile percepute ca fiind 


“responsabile”. 

Programele de CSR ajută de asemenea la 
îmbunătățirea reputației companiei. La ora 
actuală, succesul companiilor depinde în 
mod direct de încrederea pe care le-o 
acordă comunitatea, autorităţile, mass- 
media sau partenerii. Fără această 
încredere, compania se supune mai multor 
riscuri. Spre exemplu, devine vulnerabilă în 
faţa unor gesturi de protest din partea unor 
grupuri sau organizaţii de activişti. Îşi 
periclitează relaţia cu autorităţile sau cu 
partenerii, care nu vor dori să-şi pună în 
pericol imaginea publică asociindu-se cu o 
companie ale cărei practici sunt discutabile. 
Nu în ultimul rând, jurnaliştii şi liderii de 
opinie vor tinde să fie mai virulenţi şi mai 
sensibili la atacurile (câteodată 
intenţionate şi false) la adresa companiei. 
Pe de altă parte, în cazul în care o companie 
îşi demonstrează responsabilitatea față de 
comunitate, beneficiile care ţin de buna 
reputaţie au consecințe imediate. De 
asemenea, susținerea unei cauze sociale 
este un bun prilej de a intra în parteneriate 
cu alte companii, autorități publice sau 
instituții media. Dacă e vorba de cauze 
sociale care sunt importante şi pentru 
aceştia, compania ta le va câştiga 
încrederea şi respectul. 


Tipuri de programe CSR 

1.Promovarea unei cauze (Cause Promotion) 
Este un tip de program prin care compania 
contribuie cu bani sau alte resurse pentru a 
creşte notorietatea şi preocuparea 
publicului pentru o cauză, sau pentru a 
mobiliza publicul să doneze, să participe 

sau să voluntarieze în sprijinul unei cauze. 
Focusul principal îl constituie comunicarea 
persuasivă în sprijinul unuia dintre 
obiective. De aceea, investiția principală a 
companiei constă în finanţarea şi/sau 
implementarea campaniei de comunicare. 
2. Marketingul legat de o cauză (Cause 
Related Marketing) 

Este un tip de program de CSR prin care o 
companie se angajează să doneze în 
favoarea unei cauze o sumă care depinde 
de vânzarile pe care le realizează într-o 
anumită perioadă. Implică o “ofertă” 
valabilă pentru o anumită perioadă de 
timp, se referă la un produs anume al 
companiei, se realizează în beneficiul unui 
ONG, sau al unui alt partener, care are 
legitimitate în privinţa cauzei şi capacitatea 
dea administra banii. 

3. Marketingul social (Corporate Social 
Marketing) 

Este un program de CSR prin care compania 
îşi propune să schimbe un comportament 
negativ sau să convingă publicul să adopte 
un comportament pozitiv. Chiar dacă în 
cadrul programului sunt folosite şi tactici 
care urmăresc creşterea gradului de 
informare sau de educare, focusul principal 
îl constituie schimbarea de comportament. 
Oamenii sunt reticenţi atunci când cineva 
încearcă să ne schimbe comportamentul. 
De aceea, pentru că o campanie de 
marketing social să fie justificată, problemă 
pe care o abordezi trebuie să afecteze un 
număr semnificativ de persoane iar 


rezolvarea ei să fie. 
4. Acţiuni filantropice (Corporate 
Philantropy) 


Este un tip de program prin care compania 
contribuie în mod direct, cu bani sau 
produse, la sprijinirea unei cauze. Acţiunile 
filantropice sunt cel mai vechi tip de 
inițiativă de CSR. Formele care pot fi luate 
de activitățile filantropice sunt donațiile în 
bani, finanţările, bursele, donațiile în 
produse sau servicii etc. 

5. Voluntariatul în comunitate (Community 
Volunteering) 

Voluntariatul angajaţilor este o formă 
clasică de CSR. Ceea ce este nou în ultima 
perioadă este tendința companiilor de a 
folosi voluntariatul pentru a da mai mult 
impact altor inițiative sociale, a servi 
obiectivelor de business şi comunicării 
valorilor companiei. 

6. Practici de afaceri responsabile social 
(Socially Responsible Business Practices) 

Sunt iniţiative prin care o companie îşi 
îmbunătăţeşte, în mod voluntar, modul de 
operare, în aşa fel încât să contribuie la 
binele general al comunităţii şi la protejarea 
mediului. Pentru ca o iniţiativă să fie 
considerată ca făcând parte din CSR, este 
esenţial caracterul ei voluntar. Cu alte 
cuvinte, nu poate fi considerată ca fiind o 
iniţiativă de CSR o schimbare pe care 
compania o adoptă ca urmare a presiunilor 
din partea autorităţilor, a organizațiilor 
neguvernamentale sau a consumatorilor. 

Masă Multitouch made in România 


O companie românească a produs şi 
lansat, în premieră pentru piața locală 
Masa Multitouch - un gadget care va 
revoluţiona industria high-tech 
autohtonă şi va deveni un instrument 
interactiv de prezentare, divertisment 
sau chiar navigare pe internet. 

Dispozitivul realizat de TomTouch, divizia 
de hardware interactiv a companiei CS 
Vision, îşi va găsi locul în restaurante, 
cafenele, mall-uri, showroom-uri, 
expoziţii, săli de conferinţe şi chiar acasă. 
Cu toate că la prima vedere TomTouch 
Multitouch pare o simplă masă, acesta 
reprezintă de fapt PC-ul viitorului, susțin 
creatorii dispozitivului. „Soluţia 
multitouch 
este pasul 
firesc al 
evoluţiei 
înaltei 
tehnologii. 
Am început 
astfel să o 
studiem. şi 
am ajuns să 
o producem aici, în România”, îşi 
motivează Răzvan Bâgiu, unicul acţionar 
al CS Vision, decizia de investi în 
realizarea noului dispozitiv. Potrivit 
acestuia, Masa Multitouch de la 
TomTouch este soluția ideală pentru 
prezentări de toate tipurile sau pentru 
diverse evenimente şi promoții. În plus, 
aceasta poate fi uşor integrată în săli de 
conferință, în clădiri de birouri sau 


Bătălia pentru apa laşilor 
XII. Oferte, oferte... (1872-1887) 


Lucrarea nu a fost realizată în soluția 
preconizată în 1873; în zilele noastre s-a 
realizat acumularea nepermanentă Cârlig, 
pentru apărarea de inundaţii a municipiului 
laşi. iată un prim exemplu de valorificare a 
concluziilor unor studii mai vechi. Raportul 
menţionat continuă cu analiza prevederilor 
studiului lui W. Lindley, aducând ca 
argument pozitiv faptul că „Esperienţa altor 
teri arată, apa va fi tot atât der limpede şi 
proaspătă ca cea mai bună apă de izvor. 
Părerea contrară e simplamente un 
prejudiţiu ca multe altele”. lată deci 
începutul discuţiilor divergente între 
susținătorii apelor de suprafață şi cei ai 
apelor subterane. Deşi tehnica de tratare a 
apelor de suprafață nu era încă bine pusă la 
punct în această perioadă şi cei care 
susțineau alimentarea cu apă de izvor 
dispuneau de argumente mai 
convingătoare, această controversă a ţinut 


Lungul drum al apei pentru laşi (LXIII) 


hoteluri şi folosită în acelaşi timp pentru 
târguri sau expoziţii. „Masa Multitouch se 
adresează oricărui departament de 
marketing, fiind o soluţie extrem de 
atractivă şi inovativă, care poate prezenta 
un produs într-un mod cu certitudine 
inedit. De asemenea, companiile de 
arhitectură pot face din proiectare o 
aplicaţie interactivă şi orientată către mai 
mulți utilizatori simultan", mai 
exemplifică Bâgiu utilitatea noului 
produs. Noul gadget poate interacționa 
cu obiectele aşezate pe suprafața sa. 
Astfel, dacă utilizatorii doresc să 
vizioneze un videoclip aflat în memoria 
unui telefon, este suficient sa aşeze 
telefonul pe masă, aceasta citind toate 
informațiile deja stocate. 

Dacă obiectele au ataşate coduri 2D, de 
exemplu, Masa Multitouch poate 
recunoaşte - prin citirea acelor coduri - 
orice obiect şi poate 

să îl interpreteze în funcţie de aplicaţia pe 
care o rulează, explică Răzvan Bâgiu. 
TomTouch a folosit în dezvoltarea 
suprafeţei Multitouch tehnologia DI - 
Diffused Illumination. Conform 
tehnologiei, Ilumina IR este transmisă pe 
ecran fie de sub sau de deasupra 
suprafeței. Lumina IR este montată sub o 
suprafață tare şi clară (de ex. sticlă, acrilic) 
cu un difuzor (de ex. material semi- 
transparent, hârtie de calc, foaie de 
poliester mylar). Când un obiect atinge 
suprafața, aceasta reflectă mai multă 
lumină decât difuzorul sau obiectele din 


pe parcursul întregii „bătălii” pentru apa 
laşilor. Faţă de soluţia alimentării din râul 
Prut în raportul inginerilor Boguş şi Tzoni se 
arăta că ,... ar avea avantajul inestimabil a 
putea spori quantul apei de distribuţiune 
pentru ca să zicem aşa într-un chip ilimitat 
(o) 

Mai degrabă sau mai târziu apele de izvoare 
fiind limitate, oraşul laşi va trebui să recurgă 
la Prut”. Este o afirmaţie profetică ce avea să 
se realizeze abia peste 84 de ani (1957). La 
16 august 1873, Consiliul Comunal decide 
rezilierea concesiunii apelor din prima 
variantă propusă de Monnier. Drept 
urmare, primarul N. Gane încheie la 20 
noiembrie 1873 o nouă convenţie cu D. 
Monnier (convenţiunea Il-a Monnier) care 
se obligă a alimenta zilnic oraşul laşi cu 
minim 6000 mc/zi apă bună de băut adusă 
din Prut, în sus de târgul Sculenilor, afară de 
apa izvoarelor ce alimentează astăzi oraşul”. 
Se prevedea construirea unor fântâni 
monumentale, cheltuielile pentru a le face 
„într-un mod luxos”urmând a fi suportate 


fundal, iar lumina suplimentară este 
simțită de o „cameră. În funcţie de 
difuzor, această metodă poate detecta, 
de asemenea, obiecte suspendate sau 
plasate pe suprafaţă. 

Practic, difuzorul permite trecerea 
luminii, dar nu în totalitate. Prin urmare, 
lumina care "loveşte" difuzorul poate fi 
aproximativ 50% din cea totală. Atunci 
când un deget atinge difuzorul, lumina 
nu poate trece prin deget şi, prin urmare, 
100% din lumină loveşte degetul, care 
apoi se aprinde să-l poată vedea camera. 
Masa TomTouch Multitouch poate citi şi 
interpreta un număr nelimitat de atingeri 
simultane. În plus, suprafaţa Mesei poate 
fi dimensionată în funcţie de necesitățile 
clienţilor, echipa CS Vision furnizând, de 


asemenea, aplicaţii adaptate la nevoile 
fiecărui cumpărător. Produsul companiei 
româneşti este similar celebrei Microsoft 
Surface. Dar ceea ce este de necontestat 
este meritul companiei româneşti de a fi 
materializat primul proiect autohton în 
acest domeniu. 

Sursa: C Ss Vision, 
http://www.chip.ro/stiri/masa_multitou 
ch_made_in_romania.html 

Elena Lăcătuşu 

Serviciul IT&C 


de Primărie. Costul lucrărilor era apreciat la 
3.500.000 lei, ele urmând a fi terminate la 
doi ani după aprobarea dată de către 
Minister. Comuna trebuia să garanteze 
cumpărarea a minim 1000 mc/zi, căreia îi 
putea da orice întrebuințare: „afară de a o 
vinde”. Preţul vânzării către particulari este 
stabilit în primul an la 50 bani pe mc, 
urmând a fi redus la 30 bani în cei din urmă 
zece ani ai concesiunii, prevăzută pentru 30 
ani. S-a păstrat „caetul de însărcinări asupra 
construcţiunilor de efectuat relativ la 
alimentarea oraşului laşi cu apă din Prut”. 
(vaurma) 


(extras din volumul “Lungul drum al apei 
pentru laşi”, autori Nicolae Peiu şi 
Dionisie Simionescu) 

